Ittere

Ittere (Nederlands Itteren) is officieel 'n wiek vaan Mestreech meh ligk e paar kilometer boete de stad. In feite is 't e kèrkdörp.
De kèrk stamp oet 1784. Ze is gebouwd door arsjitek Mathias Soiron in classicistische stijl. In 1839 volgde 'n neo-romaanse oetbreiing door H. Lemmens o.m. d'n tore. Ze is gewijd aon Sint Maarten.
Binne steit 'n Anna te drieë van de hand van Jan van Steffeswert (16en iew).

Ittere is bekind in gans 't land door de euverstruiminge vaan de Maos in de jaore '90 vaan de veurigen iew.

Waope
Op 19 juli 1890 kraog de gemeinte Ittere vaan d'n Hoege Raod vaan Adel e waope touwgekind, wat ziech zoe liet umsjrieve:

In keel (roed) d'n H. Martinus, mèt geziech, han, linkererm en e deil vaan 't linkerbein vaan natuurleke kleur, gekleid in 'ne waoperok en brodequins vaan keel, mèt mantel en helm vaan goud, hawwend in de linkererm e zweerd vaan zèlver, mèt geves vaan goud en zittend op e peerd vaan sabel (zwart), mèt hoofstèl, teugele en dèkreme vaan goud, vergezèld vaan 'ne veur 't peerd knelende naakse bedeleer, mèt 'ne reem vaan sabel um de heupe, alles gezat op e terras vaan sinopel, op de veurgroond boevaan e sjuinsrechs (veur de beziener sjuinslinks) geriech sjèldsje is gezat, vaan keel, mèt 'ne nao rechs gewende (veur de beziener links) springende liew vaan zèlver.

Sint-Maarten is, wie me heibove al kin leze, de sjötspetroen vaan Ittere. De sjepebaank Ittere veurde vreuger al e zegel mèt zien beeltenis; waopes mèt heilege, zeker ouch Sint-Maarten, zien in Zuid-Limbörg bezunder populair. 't Sjèldsje is vaan de femilie vaan Heinsberg, die in 't verleie mesjiens mèt Ittere is beliend gewees; um de ein of aander rei is neet veur 't waope vaan de femilie Vaan Ittere gekoze.Heraldrywiki - Itteren

Historische inwoenertalle
Ittere bleef laank e boeredörp wat mer laankzaam greujde. Pas nao 1960 - in de lèste jaore vaan zien zelfstendegheid - begós 't dörp teikene vaan suburbanisatie te vertuine.
 Jaor  Aontal  Greuj (gans Limbörg) 1830  391Volkstèlling 1830  -- 1840  386Volkstèlling 1840 - Limbörg  -1,3% (+5,6%) 1849  455Volkstèlling 1849 - Hertogdóm Limbörg: gemeintesgewijs indeiling vaan de provincie  +17,9% (+4,3%) 1859  465Volkstèlling 1859 - Plaotseleke indeiling  +2,2% (+4,4%) 1869  443Volkstèlling 1869 - Feiteleke of getèlde bevolking in eder gemeinte vaan 't riek  -4,7% (+4,5%) 1879  466Volkstèlling 1879 - Limbörg: plaotseleke indeiling  +5,2% (+7,0%) 1889  490Volkstèlling 1889 - Limbörg  +5,2% (+6,8%) 1899  533Volkstèlling 1899 - Limbörg  +8,8% (+10,2%) Jaor  Aontal  Greuj (gans Limbörg) 1909  536Volkstèlling 1909 - Plaotseleke indeiling  +0,6% (+17,8%) 1920  574Volkstèlling 1920 - Plaotseleke indeiling  +7,1% (+32,6%) 1930  560Volkstèlling 1930 - Plaotseleke indeiling  -2,4% (+25,1%) 1947  634Volkstèlling 1947 - Plaotseleke indeiling  +13,2% (+24,2%) 1956  762Woeningtèlling 1956 - Veurnaomste gegeves per gemeinte  +20,2% (+27,3%) 1960  778Volkstèlling 1960 - Bevolking vaan gemeintes en oonderdeile vaan gemeintes  +2,1% (+7,4%) 1971  935Volkstèlling 1971 - Plaotseleke indeiling  +20% (+13,9%)

Opmerkinge
 Bij oplufting in 1970 had de gemeinte Ittere 943 inwoeners; tegeneuver 1960 kump dat neer op 'ne greuj vaan 21,2%.
 In de Volkstèlling vaan 1971 woorte ouch wieke opgenome; vaandao tot ciefers veur Ittere besjikbaar zien dewijl de gemeinte intösse waor opgeluf.
 't Getal veur 1971 is op e gans vieftal aofgerund. Gelèt op 't klein aontal inwoeners vaan Ittere is daorum 't greujciefer neet perceizer es in ganse percinte.

Rillatief oontwikkeling vaan 1830 tot 1971
(v1830=100)

Greun: Gemeinte Ittere
Leechgreun: Ittere es deil vaan Mestreech
Blauw: Provincie Limbörg

Rifferenties

Categorie:Dörper en wieke in Mestreech